Altin Rraklli

Altin Rraklli (lindur më 17 korrik 1970) është një trajner shqiptar futbolli dhe ish futbollist profesionist i cili luajti si sulmues.

Ai e shpenzoi shumicën e karrierës në Gjermani, ku ai luajti me pesë klube në ligat kryesore të futbollit gjerman, më së shumti me Freiburg dhe Unterhaching, duke koleksionuar 282 paraqitje. Ai ishte edhe lojtari i parë shqiptar në histori që luajti në Bundesligë.

Karriera me klube
Rraklli filloi karrierën e tij me Besën, ekipin e qytetit të lindjes, në vitin 1987, dhe u bë profesionist tre vite më vonë. Në vitin 1992, ai firmosi një kontratë tre-vjeçare me vlerë 15 mijë marka gjermane me SC Freiburg në Gjermani, duke qënë vendimtar në sezonin ku klubi u ngjit për herë të parë në elitë; ai shënoi 16 gola në divizionin e dytë, duke qënë shënuesi më i mirë i ekipit dhe i dhjeti në kampionat, me Freiburgun që shënoi gjithsej 102; në tre sezonet e ardhshme në Bundesligë, Rraklli nuk luajti rregullisht.

Në tetë vitet e ardhshme, Rrakli vazhdoi karrierën në Gjermani, duke luajtur zakonisht në nivelin e dytë: ai përfaqsoi Hertha BSC, SpVgg Unterhaching – me të cilën ai pati suksesin më të madhë individual, duke ndihmuar ekipin të siguronte një tjetër ngjitje – dhe SSV Jahn Regensburg. Përveç këtyre, ai u shkëput për një vit nga Gjermania për të luajtur në Turqi me Diyarbakırspor. Rraklli u largua përfundimisht nga Gjermania në vitin 2004, duke regjistuar gjithsej 111 ndeshje dhe 16 gola në elitë.

Rraklli u rikthye në Shqipëri në verën e vitit 2004, duke u bashkuar me KF Tiranën. Ai shënoi 19 gola në kampionat në sezonin e parë pas rikthimit, më shumë se çdo lojtar tjetër i Tiranës, duke qënë vendimtar për ekipin në fitimin e kampionatit. Një nga përmbledhjet kryesore të sezonit ishte edhe tregolëshi që Rraklli shënoi kundër Teutës më 6 maj 2005. Më 21 gusht, ai luajti në Superkupën e Shqipërisë 2005 kundër Teutës ku Tirana fitoi 5–4 nga gjuajtjet e penalltive; Rraklli shënoi penalltinë e fundit të ekipit të tij.

Rraklli u pensionua zyrtarisht në vitin 2009 pas një periudhe të shkurtër me ekipin amator gjerman SpVgg Bayern Hof.

Karriera ndërkombëtare
Rraklli ka qënë pjestar i kombëtares shqiptare nga viti 1992 e deri në 2005, duke zhvilluar 63 paraqitje dhe shënuar 11 gola. Debutimi i tij shte i paharrueshëm, pasi ai shënoi golin e vetëm të fitores 1–0 kundër Greqisë në një ndeshje miqësore më 29 janar 1992. Kjo ishte fitorja e parë e Shqipërisë kundër Greqisë. Pas kësaj, Rraklli ishte pjesë e ekipit në fushatën kualifikuese të Kupës së Botës 1994, duke debutuar zyrtarisht, në ndeshjen e tij të dytë, në humbjen 2–0 kundër Republikës së Irlandës në Dublin më 26 maj. Ai luajti gjashtë ndeshje në pjesën e mbetur të kualifikueseve, duke shënuar një gol ngushëllimi në disfatën në shtëpi kundër Irlandës së Veriut. Ishte një fushatë për t'u harruar për Shqipërinë që e mbylli Grupin 3 në vendin e fundit me vetëm katër pikë në 12 ndeshje.

Rraklli kishte partner në sulm Sokol Kushtën në fushatën kualifikuese të UEFA Euro 1996, ku Shqipëria ishte vendosur në Grupin 7. Ai humbi vetëm një ndeshje, atë hapëse kundër Uellsit në shtator 1994, por luajti në të gjitha ndeshjet e tjera, duke shënuar dy herë me fanellën me numrin 10. Rraklli gjithshtu mbahet mend edhe për golin e famshëm që shënoi kundër Gjermanisë, një gjuajtje në ajër me të djathtën që përfundoi në trekëndëshin e portës së mbrojtur nga Andreas Köpke. Pavarësisht se Shqipëria u mposht 2–1 në Fritz-Walter-Stadion, goli bëri jehonë në mediat shqiptare dhe gjermane. Shqipëria zhvilloi një tjetër fushatë zhgënjyese, duke shkuar jo më shumë se vendi i fundit sëbashku me Uellsin, e cila kishte golavarazh më të mirë.

Në moshën 32 vjeç, Rraklli u la menjëanë nga trajneri i ri Giuseppe Dossena për ndeshjet hapëse kualifikuese të UEFA Euro 2004 kundër Zvicrës dhe Rusisë në tetor 2002. Megjithatë, ai u rikthye në ekip në mars 2003 nga trajneri i ri Hans-Peter Briegel, duke zhvilluar edhe paraqitjen e parë në kualifikuese kundër Rusisë në Stadiumin Loro Boriçi; ai hapi serinë e golave në minutën e 29të në fitoren historike 3–1; ai u bë lojtari i dytë në histori pas Sokol Kushtës në vitin 1995 që shënon 10 ose më shumë gola me kombëtaren. Kjo ndeshje ishte gjithashtu edhe debutimi zyrtar i Hans-Peter Briegel në pankinën e Shqipërisë. Në atë kohë, Rraklli u bë edhe golashënuesi më i mirë në historinë e kombëtares me 10 gola.

Rraklli luajti ndeshjen e fundit me kombëtaren më 30 mars 2005 rastësisht kundër Greqisë, e vlefshme për fushatën kualifikuese të Kupës së Botës 2006. Ndryshe nga debutimi i tij, Rraklli nuk mundi të shënojë, por luajti vetëm si zëvëndësues në pjesën e dytë, duke mos mundur të shmangë humbjen 2–0. Ishte paraqitja e tij e 63të ndërkombëtare, që e bëri në atë kohë si lojtarin e dytë në histori me më shumë ndeshje, duke u renditur mbrapa portierit Foto Strakosha (73). Ai zhvilloi vetëm dy ndeshje si zëvëndësues në kualifikuese, të cilat Shqipëria i mbylli në vendin e pestë me 13 pikë, duke lënë mbrapa Gjeorgjinë dhe Kazaksitanin.

Karriera si trajner
Rraklli filloi punën si trajner menjëherë pas pensionimt nga futbolli në vitin 2009, duke krijuar ekipin e Tiranës për gra që fitoi kampionatin e parë për gra në Shqipëri. Në vitin 2011, ai u emërua në krye të pankinës së kombëtares shqiptare për gra.

Në prill 2016, Rraklli u largua nga posti për arsye familjare. Në dhjetor 2015, ai ishte në qëndër të një skandali, pasi disa lojtare akuzuan atë për ngacmim si dhe refuzuan të bashkoheshin me ekipin. Media lokale gjithashtu publikoi disa mesazhe të Rrakllit ku i kërkonte disa lojtareve favore seksuale si kërkesë për qënë pjesë e ekipit. Disa nga lojtaret si Ambra Gjegji, Luçie Gjini, Esmeralda Frangaj dhe Megi Doçi, nuk u lejuan nga familjarët e tyre të ishin pjesë e ekipit pasi skandali u bë publik.

Jeta personale
Në nëntor 2016, Rraklli u akuzua për trukim ndeshjesh në Austri. Ai u dënua të kryente 10 muaj burg, një dënim aktualisht i pezulluar.

Në korrik 2017, prokuroria e Tiranës kërkoi 7 vite burg për Rrakllin me akuzën e mashtrimit. Ai u akuzua se kishte mashtruar për shumën 150,000 € një qytet shqiptar, emri i të cilit nuk dihej, por madje ishte supozuar se ishte i afërm i tij. Gjykata uli masën e dënimit në pesë vite, më pas me tre e në fund me katër muaj, kjo për shkak se Rraklli bëri kërkesë për gjykim të shkurtuar. Më pas dënimi i tij u kthye në shërbim prove.

Statistikat e karrierës
Klube
Burimi:

+ Statistikat me klubeKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaBesa1990–91Kategoria Superiore382700——38271991–92301600——3016Gjithsej684800——6848SC Freiburg1992–932. Bundesliga371611——38171993–94Bundesliga21632——2481994–9517010——1801995–96110202Të gjitha ndeshjet në Kupën UEFA0—150Gjithsej86227320—9525Hertha BSC1995–962. Bundesliga14300——1431996–9714210——152Gjithsej28510——295SpVgg Unterhaching1997–982. Bundesliga27900——2791998–9933921——35101999–2000Bundesliga32610——3362000–0130421——3252001–022. Bundesliga25120——271Gjithsej1472972——15431Diyarbakırspor2002–03Süper Lig12200——122Jahn Regensburg2003–042. Bundesliga21222——234Tirana2004–05Kategoria Superiore29199400—38232005–0660414Të gjitha ndeshjet në UEFA Ligën e Kampioneve11Një ndeshje në Superkupën e Shqipërisë0152Gjithsej351913541105325Besa2005–06Kategoria Superiore14400——144SpVgg Bayern Hof2009–10Bayernliga2000——20Gjithsej karriera40812630126110445139

Kombëtarja
Burimi:
+ Ndeshjet dhe golat sipas ekipit kombëtar dhe vititEkipi kombëtarVitiNdshGolaShqipëria199251199331199442199561199640199740199882199961200030200141200240200381200431200510Gjithsej6311

Golat me kombëtaren
Rezultatet e Shqipërisë të listuara të parat, kolonat e golave tregojnë rezultatin pas çdo goli të shënuar nga Rraklli.
+ Golat me kombëtaren sipas datës, vendit, ndeshjes, kundërshtarit, rezultatit dhe kompeticionitNr.DataVendiNdshKundërshtariGoliRezultatiKompeticioni1 29 janar 1992 Stadiumi Qemal Stafa, Tiranë, Shqipëri 1    1–0  1–1 Ndeshje miqësore2 17 shkurt 1993  6    1–2  1–2 Kualifikueset e Kupës së Botës 19943 14 maj 1994  Gradski stadion, Tetovë, Maqedoni  9    1–3  1–5  Ndeshje miqësore4 18 dhjetor 1994  Fritz-Walter-Stadion, Kaiserslautern, Germany  12    1–2  1–2 Kualifikueset e UEFA Euro 19965 6 shtator 1995  Stadiumi Qemal Stafa, Tiranë, Shqipëri  16    1–1  1–16 21 janar 1998  Stadiumi Olimpik Atatürk, Antalja, Turqi 27   1–0  4–1 Ndeshje miqësore78 9 tetor 1999 Qemal Stafa Stadium, Tirana, Albania  40    1–0  2–1  Kualifikueset e UEFA Euro 20009 28 mars 2001  45    1–2  1–3 Kualifikueset e Kupës së Botës 200210 29 mars 2003  Loro Boriçi Stadium, Shkodër, Albania  52    1–0  3–1  Kualifikueset e UEFA Euro 200411 18 gusht 2004  Stadiumi Tsirio, Limasol, Qipro  61    1–2  1–2  Ndeshje miqësore

Trofe
Klube
Tirana
Kategoria Superiore: 2004–05
Superkupa e Shqipërisë: 2005

 Referime 

Lidhje të jashtme
Altin Rraklli te fussballdaten.de (në gjermanisht)
Altin Rraklli te National-Football-Teams.com
Altin Rraklli – Rekordi në kompeticionet e FIFA-s
Altin Rraklli te WorldFootball.net

Kategoria:Lindje 1970
Kategoria:Njerëz që jetojnë
Kategoria:Futbollistë nga Kavaja
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në KS Besa
Kategoria:Futbollistë në SC Freiburg
Kategoria:Futbollistë në Hertha BSC
Kategoria:Futbollistë në SpVgg Unterhaching
Kategoria:Futbollistë në Diyarbakırspor
Kategoria:Futbollistë në SSV Jahn Regensburg
Kategoria:Futbollistë në KF Tirana
Kategoria:Futbollistë në SpVgg Bayern Hof
Kategoria:Futbollistë në Kategoria Superiore
Kategoria:Futbollistë në Bundesliga
Kategoria:Futbollistë në 2. Bundesliga
Kategoria:Trajnerë shqiptarë futbolli